දෙදරු මවක් බලහත්කාරයෙන් රැගෙන යමින් සිටි ත්‍රිරෝද රථ රියදුරෙකු සහ තවත් පුද්ගලයෙකු පොලීසිය අත්අඩංගුවට ගෙන තිබෙනවා.පොලිස් පරික්ෂණවලදි අනාවරණයවි ඇත්තේ මෙම කාන්තාවගේ සැමියා ගාල්ල හැව්ලොක් පාරේ රේස් බයි රේස් ඔට්ටු මධ්‍යස්ථානයකට ගොස් ඇති අතර ඔහු එනතුරු ඇය ඒ අසල සිට ඇති බවයි.රාත්‍රි එකොළහට පමණ චින කොරටුව පෙදෙසේ සිට පැමිණි ත්‍රි රෝද රථයක් ඇය අසල නවත්වා ඇති අතර එහි පිටුපස අසුනේ සිටි පුද්ගලයා එක් වරම ඇයගේ අතින් ඇද ත්‍රි රෝද රථයට නංවාගෙන ඇති අතර ත්‍රි රෝද රථයේ නංවාගෙන හැව්ලොක් පාර දිගේ ඉදිරියට යනවිට ඇය ඔවුන් සමග පොර බදා රියදුරුගේ බෙල්ල අල්ලාගෙන ඇති බවත් ඒ සමගම රියදුරුට වේගය පාලනය කර ගැනිමට නොහැකිව ඇලට පෙරලි ඇති බවත් අනාවරණයවි තිබෙනවා.පසුව පොලීසිය ඇය බේරාගෙන සැකකරුවන් අත්අඩංගුවට ගෙන ඇති බවයි අප වාර්තාකරු ප්‍රකාශ කළේ.සිය සැමියා පැමිණෙන තුරු රැඳී සිටියදී මෙම පැහැරගැනීම සිදුව ඇති අතර, අත්අඩංගුවට ගත් සැකකරුවන් පෝද්දල පදිංචි 26 හැවිරිදි ත්‍රි රෝද රථ රියදුරු සහ 30 හැවිරිදි ඔහුගේ මිතුරෙකි.